Държавен вестник, бр. 43, 2011 г., стр. 102

СТР.  102	
Д Ъ Р Ж А В Е Н  В Е С Т Н И К 	
БРОЙ  43
(2) Когато се установи липса на документи 
или непълнота на представените документи, 
председателят на комисията по ал. 1 или оп­
ределено от министъра на здравеопазването 
длъжностно лице уведомява писмено заявителя 
да представи в срок до два месеца съответните 
документи.
(3) Ако заявителят не представи необходи­
мите документи в срока по ал. 2, процедурата 
по допускане до изпита се прекратява.
Чл. 7. (1) Комисията по чл. 6, ал. 1 пред­
ставя пред министъра на здравеопазването 
мотивирано предложение за допускане или за 
отказ от допускане до изпит в съответствие с 
изискванията на наредбата.
(2) Комисията по ал. 1 предлага на минис­
търа на здравеопазването допускане до изпит 
при наличие на следните условия:
1. представените документи удостоверяват 
придобита от заявителя професионална квали­
фикация по регулирана в Република България 
медицинска професия или специалност в сис­
темата на здравеопазването;
2. придобитата от заявителя специалност 
е съответна или може да бъде приравнена 
на специалност от номенклатурата на специ­
алностите в системата на здравеопазването, 
определена с наредбата по чл. 181, ал. 1 от 
Закона за здравето;
3. на заявителя не са наложени администра­
тивни, съдебни или дисциплинарни наказания, 
свързани с упражняването на медицинската 
професия.
(3) Комисията по ал. 1 предлага на минис­
търа на здравеопазването отказ от допускане до 
изпит при наличие на едно от следните условия:
1. представените документи не удостоверяват 
придобита професионална квалификация по 
регулирана в Република България медицин­
ска професия или специалност в системата на 
здравеопазването;
2. придобитата от заявителя специалност 
няма съответна или не може да бъде прирав­
нена на специалност от номенклатурата на 
специалностите в системата на здравеопазва­
нето, определена с наредбата по чл. 181, ал. 1 
от Закона за здравето;
3. установи се, че на заявителя са наложени 
административни, съдебни или дисциплинарни 
наказания, свързани с упражняването на меди­
цинската професия;
4. продължителността на проведеното от 
заявителя обучение за професионална квали­
фикация или специалност е по-малко от 2/3 
от изискваното в Република България.
Чл. 8. (1) Министърът на здравеопазва­
нето или оправомощено от него длъжностно 
лице въз основа на предложението по чл. 7, 
ал. 1 издава заповед за допускане или отказва 
допускане до изпит в срок до два месеца от 
подаване на документите по чл. 4, съответно 
чл. 5, или от отстраняване на непълнотите по 
чл. 6, ал. 2.
(2) Отказът по ал. 1 подлежи на обжалване по 
реда на Административнопроцесуалния кодекс.
Чл. 9. (1) Лицата по чл. 4, съответно чл. 5, 
които са допуснати до изпит, могат да се явяват 
на изпит в рамките на една година от датата 
на издаване на заповедта по чл. 8, ал. 1.
(2) След изтичане на срока по ал. 1, за да се 
явят на изпит, лицата следва да подадат ново 
заявление по реда на чл. 4, съответно чл. 5.
Раздел III
Провеждане на изпита
Чл. 10. (1) Изпитът по чл. 186, ал. 3, т. 3, 
буква „а“ от Закона за здравето се организи­
ра и провежда от висшите училища два пъти 
годишно.
(2) Съставът на комисиите за провеждане 
на изпита по ал. 1 и датите, на които ще се 
проведе, се определят със заповед на ректора 
на съответното висше училище. 
Чл. 11. (1) Изпитът по чл. 186, ал. 3, т. 3, 
буква „б“ от Закона за здравето се провежда в 
двете изпитни сесии по чл. 31, ал. 1 на Наредба 
№ 34 от 2006 г. за придобиване на специалност 
в системата на здравеопазването (ДВ, бр. 7 от 
2007 г.).
(2) Изпитът по ал. 1 се провежда от изпит­
ните комисии за държавен изпит за специал­
ност, утвърдени със заповед на министъра на 
здравеопазването по реда на чл. 29 от Наредба 
№ 34 от 2006 г. за придобиване на специалност 
в системата на здравеопазването.
Чл. 12. (1) Резултатът от изпита се вписва 
като „издържал“ или „неиздържал“ в индиви­
дуален изпитен протокол.
(2) В 10-дневен срок от провеждането на 
изпита съответното висше училище изпраща 
в Министерството на здравеопазването копие 
от протокола по ал. 1.
(3) За успешното полагане на изпита рек­
торът на съответното висше училище издава 
удостоверение по образец съгласно приложение 
№ 3, съответно приложение № 4.
(4) Министерството на здравеопазването 
изпраща на съответното висше училище в 
14-дневен срок поредния номер в регистъра по 
чл. 3 за вписване в удостоверението по ал. 3.
(5) Висшето училище изпраща в Минис­
терството на здравеопазването копие на удос­
товерението по ал. 3 в 14-дневен срок от 
издаването му.
Допълнителна разпоредба
§ 1. По смисъла на наредбата „трета държа­
ва“ е държава, която не е държава – членка на 
Европейския съюз, или друга държава – страна 
по Споразумението за Европейското икономи­
ческо пространство и Швейцария.
Заключителни разпоредби
§ 2. Наредбата се издава на основание 
чл. 186, ал. 5 от Закона за здравето. 
§ 3. Наредбата влиза в сила от деня на об­
народването є в „Държавен вестник“. 
Министър: Ст. Константинов